**7-sinf ona tili**

**4-CHSB**

**I variant**

1.(B – 2). Imloviy jihatdan to‘g‘ri yozilgan so‘zlarni aniqlang.

1) dovrug‘; 2) chigirtka; 3) muhbir; 4) ma’dad; 5) extiyoj

A) faqat 3

B) faqat 2

C) 1, 2, 3

D) 1, 4, 5

2.(B – 2). Berilgan so‘zlarni va ularning ma’nolarini o‘zaro moslashtiring

|  |  |
| --- | --- |
| 1) abjir2) bahaybat3) dolg‘a4) talay | a) hajm-o‘lchovi odatdagidan ortiq; juda katta, juda ulkan, haybatli;b) kuchli, qudratli to‘lqin, po‘rtana;c) oyoq-qo‘li tez, tez harakat qila oladigan; epchil, chaqqon;d) ancha ko‘p, ko‘pgina. |

A) 1-c, 2-a, 3-b, 4-d

B) 1-a, 2-b, 3-c, 4-d

C) 1-c, 2-b, 3-a, 4-d

D) 1-b, 2-c, 3-a, 4-d

3.(B – 2). Qaysi qatorda iboraning ma’nosi NOto‘g‘ri izohlangan?

A) bosh egdi – itoat qilmoq, bo‘ysunmoq

B) boshi ko‘kka yetdi – behad sevinmoq

C) bosh qotirdi – o‘ylashdan charchamoq

D) boshi oqqan tomon – duch kelgan taraf

4.(B – 2). Olinma so‘zlar berilgan qatorni aniqlang.

A) kitob, chevar, qarmoq

B) bolalik, voha, radar

C) kasallik, chevar, kitob

D) tabdil, memuar, vodiy

5.(Q – 2,8). Qaysi qatordagi gapda ***olmoq*** so‘zi ***bo‘shatmoq*** ma’nosida qo‘llangan?

A) Ikki yarim yil boyning bo‘yinturug‘ini sudradi. Evaziga nima oldi?

B) U avvalgi direktorimizning boshiga tuhmat yog‘dirib, ishdan oldirdi.

C) O‘n besh kunlik sinovdan keyin, va nihoyat, traktorchi nomini oldik.

D) U to‘g‘ri ayvonga chiqib, mingboshining pinjidan joy oldi.

6.(Q – 2,8). Quyida berilgan gapda qo‘llanishi lozim bo‘lgan tinish belgilari to‘g‘ri berilgan javobni aniqlang.

*Alisher Navoiy Saxovat – inosiyat bog‘ining eng hosildor daraxti, balki bu daraxtning foydali mevasidir deb yozgan edi*

A) “ ” , – .

B) “ : ” , – .

C) : “ ” , – .

D) “ , , ” , – .

7.(Q – 2,8). Tovush ortish hodisasi yuz bergan so‘z qo‘llangan gapni aniqlang.

A) Oramizda shunday odamlar borki, ular bilan uzoq suhbatlashib maza qilasan.

B) Havo kundan kunga isiy boshladi, qushlar ham o‘zini panaga olmoqda.

C) Boshlagan ishingizni oxiriga yetkazmay tashlab qo‘ymang, do‘stlarim.

D) Bahodir Jalolov turli musobaqalarda vatanimiz bayrog‘ini yuqori ko‘targan.

8.(Q – 2,8). Qaysi qatordagi gapda undalma qo‘llangan?

A) Demak, bolalar ham ertaga biz bilan shahar markazidagi muzeyga borishadi.

B) Nodira, Nozima, Umida – hammalari maktabning eng a’lochi o‘quvchilaridir.

C) Bu yilgi olimpiadada 7-sinf o‘quvchilari juda faol ishtirok etishdi, menimcha.

D) Vatan taraqqiyotiga munosib hissa qo‘sha olishingizga ishonaman, bolalarim.

9.(Q – 2,8). Qaysi qatordagi gapda ajratib ko‘rsatilgan so‘z ko‘chma ma’noda qo‘llangan?

A) Bugungi kunda ***san’at*** olamiga qadam qo‘yayotgan yoshlar ko‘payib bormoqda.

B) Bu ***masalani*** hal qilishdan oldin chqur o‘rganib chiqish, tahlil qilish lozim.

C) Har kuni sinfdoshlarim meni ***yo‘lning*** boshida kutib turishar edi.

D) Daryo ***yoqasida*** qurilayotgan bu imoratning ko‘rinishi juda boshqacha edi.

10.(Q – 2,8). Qaysi qatordagi gapda yasama sifat qo‘llanMAgan?

A) U kamgap, ammo boshqalarning gaplarini diqqat bilan tinglaydi.

B) Hamma daraxtlar bir chiziq ustida tekis saf tortib turardi.

C) Bilasizmi, dunyoda chiroyli narsalar shunaqa ko‘pki! O‘rmon, kapalak…

D) Respublikamizda ilmiy muassasalar tarmog‘i tobora kengaymoqda.

11.(Q – 2,8). Qaysi qatordagi gapda ko‘makchi fe’lli so‘z qo‘shilmasi qo‘llangan?

A) Uyiga tashrif buyurgan barcha mehmonlar bilan qadrdonlarcha ko‘rishdi.

B) Hozirgi kunda mamlakatimizda sport sohasiga katta e’tibor qaratilmoqda.

C) Onasidan yodgor bo‘lib qolgan oynani tashlab yuborganidan jahli chiqdi.

D) Mayin shabbodada daraxtlar asta egilib o‘tgan-ketganlarga salom berayotir.

12.(Q – 2,8). Kishilik olmoshi qo‘llangan gapni aniqlang.

A) Akramjon juda aqlli bola, uning qo‘lidan hech qachon kitob tushmaydi.

B) Behuda manmansirash odamni obro‘sizlantiradi, shuni hech qachon unutmang.

C) Tanimagan odamingizga sensirab murojaat qilmang, bu odobsizlikdir belgisi.

D) Kitob – o‘quvchining eng yaxshi do‘sti, undan ko‘p narsa o‘rganishingiz mumkin.

13.(Q – 2,8). Berilgan gapdagi ko‘p nuqta o‘rnida qaysi bog‘lovchi vositani qo‘llash mumkin?

*Kechasi bilan qor yog‘ib chiqdi, … ertlab yerda birorta ham qor yo‘q edi.*

A) chunki

B) toki

C) hamda

D) lekin

14.(Q – 2,8). Qaysi qatordagi gapda ikki o‘rinda ko‘makchi qo‘llangan?

A) Nodira bilan Umida dars qilmagani ichun ustozdan dakki eshitishdi.

B) Osmon uzra uchayotgan oq kabutarlar singari parvoz qilishni xohlayman.

C) Majlis boshlanmasidan avval qo‘lidagi ma’ruzasiga bir qator ko‘z yugurtirdi.

D) Sen ham o‘z orzularingga erishish uchun hozirdan harakat qilmog‘ing darkor.

15.(M – 4). Matn mazmuniga mos TO‘G‘RI shakllantirilgan gapni aniqlang.

 *Gilos o‘zining foydali xususiyatlari tufayli xalq tabobatida keng qo‘llanadi, hatto gilosning sopi ham shifobaxsh hisoblanadi.*

 *Gilos sopini ishatish uchun avval ularni quritish kerak. To‘g‘ridan to‘g‘ri quyosh nuri tushmaydigan quruq xonada 4 kundan 1 haftagacha tabiiy sharoitda quriting.*

 *Gilos sopidan tayyorlangan damlamani ovqatdan yarim soat oldin yoki ikki soat keyin kuniga bir stakandan iste’mol qilish tavsiya qilinadi. Bu muolaja tufayli qon toksinlardan tozalanadi va qon aylanishi yaxshilanadi. Muolaja bir hafta davom ettirilgandan so‘ng uch kun tanaffus qilinishi lozim.*

A) Gilos sopidan tayyorlangan damlamani bir oy davomida uzluksiz iste’mol qilish zarur.

B) Gilosning mevasidan ko‘ra uning sopi inson salomatligi uchun juda foydali hisoblanadi.

C) Gilos sopidan tayyorlangan damlama qon-tomir tizimi faoliyatiga samarali ta’sir ko‘rsatadi.

D) Gilos mevasi va sopining damlamasi qon aylanishini yaxshilanishiga xizmat qiladi.